Nainen yritti raiskata miehen Iisalmessa

Antti Launonen

Itä-Suomen hovioikeus piti voimassa tuomion, jonka 47-vuotias nainen sai yritettyään raiskata vammaisen miehen Iisalmessa. Käräjäoikeus oli tuominnut naisen vuodeksi ja kahdeksi kuukaudeksi ehdolliseen vankeuteen sekä 30 tunnin yhdyskuntapalveluun.

Tapaus sattui vuonna 2014. Ravintolaillan jälkeen nainen yritti olla sukupuoliyhteydessä miehen kanssa tämän asunnossa. Teko jäi yritykseksi miehen erektio-ongelmien takia.

Lievästä älyllisestä kehitysvammaisuudesta ja mielenterveysongelmista kärsivälle miehelle tapahtuma aiheutti masennusta, voimakasta ahdistusta sekä itsetuhoajatuksia.

Nainen tuomittiin maksamaan miehelle kärsimyskorvauksena 4 000 euroa. Pääosa jutun asiakirjoista julistettiin salaisiksi 40 vuodeksi. Käräjäoikeus julkaisi tapauksesta julkisen selosteen.